**XVI Starptautisko latviešu jauno mūziķu meistarkursu**

**“Personības partitūra”**

**iekšējās kārtības noteikumi**

1. Esam viesi Siguldas Mākslu skolā „Baltais Flīģelis”, cienīsim tā telpas un instrumentus.

2. Par personīgiem instrumentiem atbild paši meistarkursu dalībnieki.

3. Meistarkursu dalībniekiem jāpiedalās visās lekcijās, meistarklasēs un paredzētajās nodarbībās.

4. Nepilngadīgām personām aizliegta smēķēšana, pilngadīgām personām aizliegta smēķēšana skolas telpā, teritorijā un dzīvojamās telpās.

5. Aizliegta alkoholisko dzērienu, psihotropo vielu lietošana meistarkursu laikā.

6. Par kārtību nakšņošanas vietā atbild dalībnieki.

7. Krimuldas Muižā visiem dalībniekiem jāierodas līdz plkst. 23.00.

8. Krimuldas Muižā jāievēro iekšējās kārtības noteikumi (Būs jāparakstās atsevišķi).

9. Naktsmiers jāievēro no plkst. 23.00 līdz plkst. 6.00.

10. Peldēties Siguldā atļauts tikai „Siguldas pludmalē” pie Gaujas, ja darbojas glābšanas dienests. Pārējās vietās peldēties ir ļoti bīstami.

11. Par izbraukšanu no meistarkursiem jāinformē meistarkursu organizatori.

12. Par veselības stāvokli atbildīgs ir meistarkursu dalībnieks. Par jebkurām veselības pasliktināšanās pazīmēm obligāti jāziņo atbildīgajām personām Meistarkursu komandā.

13. Pārvietojoties pilsētā, ir jāievēro ceļu satiksmes noteikumi.

14. Atstājot skolas un muižas telpas, atslēgas obligāti jānodod dežurantam (kaut uz 5 minūtēm).

15. Noteikumu neievērošanas gadījumā, meistarkursu dalībnieks nes materiālu un morālu atbildību, dalībnieks var tikt atskaitīts no meistarkursiem. Nauda šajā gadījumā netiek atgriezta.